b'\n_START_ARTICLE_\nKj\xc3\xa6rlighetsskipet\n_START_SECTION_\nOm serien\n_START_PARAGRAPH_\nHandlingen i serien foreg\xc3\xa5r ombord p\xc3\xa5 cruiseskipet The Pacific Princess, der passasjerene og besetningen har romantiske og morsomme eventyr hver uke. Andre skip som ble brukt var tvillingskipet Island Princess, The Stella Solaris (for et cruise i Middelhavet), Pearl of Scandinavia (for cruise i kinesiske farvann), The Royal Viking Sky (for cruise i Europa) og The Royal Princess (for cruise i Karibia)._NEWLINE_Serien intro, "The Love Boat", ble sunget av Jack Jones de f\xc3\xb8rste \xc3\xa5tte sesongene og av Dionne Warwick den siste sesongen._NEWLINE_Serien bestod av 245 episoder. I tillegg ble det produsert 5 spesialer og en TV-film (1976). En oppf\xc3\xb8lger, The Love Boat: The Next Wave, gikk fra 1998 til 1999.'